News Update: Elon Musk ขายหุ้นเกินครึ่งทางแล้ว ตามสัญญาที่จะขายหุ้น 10% ของที่ถืออยู่ หุ้น Tesla ดีด 9.4% นับตั้งแต่โพลทวิต - FINNOMENA
Elon Musk มหาเศรษฐีอันดับ 1 ของโลก เดินหน้าขายหุ้น Tesla ต่อหลังหยุดพักไม่กี่วัน ทำให้ตอนนี้เขาขายหุ้นมาเกินครึ่งทางที่ประกาศไว้บนโพลทวิตเตอร์ว่าจะขายหุ้น 10% จากทั้งหมดที่ถืออยู่
24 พ.ย. 2564

Elon Musk มหาเศรษฐีอันดับ 1 ของโลก เดินหน้าขายหุ้น Tesla ต่อหลังหยุดพักไม่กี่วัน ทำให้ตอนนี้เขาขายหุ้นมาเกินครึ่งทางที่ประกาศไว้บนโพลทวิตเตอร์ว่าจะขายหุ้น 10% จากทั้งหมดที่ถืออยู่
รายงานระบุว่า เมื่อวานนี้ (23 พ.ย.) Elon Musk ขายหุ้นเพิ่มอีก 934,091 หุ้น คิดเป็นมูลค่า 1,050 ล้านดอลลาร์ และยังใช้สิทธิ Option ขายหุ้น Tesla จำนวน 2.15 ล้านสิทธิ เพื่อนำเงินดังกล่าวไปชำระภาษีที่เกิดจากการ Option หุ้น
นั่นแปลว่า Elon Musk ได้ขายหุ้น Tesla ไปแล้ว 9.2 ล้านหุ้น คิดเป็นมูลค่า 9,900 ล้านดอลลาร์ นับตั้งแต่ตั้งโพลทวิตเตอร์ถามความเห็นว่าเขาควรขายหุ้น 10% จากทั้งหมด เพื่อนำไปจ่ายภาษีหรือไม่
เพื่อให้ถึง 10% ตามโพลทวิตเตอร์ Elon Musk จะต้องขายหุ้น Tesla จำนวน 17 ล้านหุ้น ซึ่งคิดเป็นประมาณ 1.7% ของหุ้น Tesla ทั้งหมด แต่ถ้าคำนวณปริมาณหุ้นที่ Elon Musk มีอยู่โดยรวมสิทธิ Option แล้วนั้น Elon Musk จำเป็นต้องขายหุ้นออกไปมากกว่านั้น
นับตั้งแต่มีการตั้งโพลบนทวิตเตอร์ Elon Musk ใช้สิทธิ Option ขายหุ้น Tesla ไปหลายล้านสิทธิ ซึ่งสัญญา Option เหล่านั้นเหลืออายุครบกำหนดไม่ถึง 1 ปี โดยก่อนหน้านี้ในเดือน ก.ย. Elon Musk ได้กำหนดแผนการขายหุ้นล่วงหน้า เพื่อดำเนินการขายหุ้นโดยใช้สิทธิ Option ที่ใกล้ครบอายุ
หุ้น Tesla ดีดตัวขึ้นมา 9.4% หลังร่วงแรงจากโพลทวิตเตอร์ถามความคิดเห็นของ Elon Musk แต่เมื่อคืนนี้ (23 พ.ย.) ราคาปรับตัวลงมา 4.14% อยู่ที่ 1,109 ดอลลาร์
Elon Musk มหาเศรษฐีที่ร่ำรวยที่สุดในโลกในวัย 50 ปี มีทรัพย์สินทั้งหมดกว่า 303,700 ล้านดอลลาร์ ตามข้อมูลของ Bloomberg Billionaires Index โดย Elon Musk มีสินทรัพย์เพิ่มขึ้นถึง 133,900 ล้านดอลลาร์ จากการปรับตัวขึ้นมากกว่า 51% ของหุ้น Tesla ในปีนี้
อ้างอิง: https://www.bloomberg.com/news/articles/2021-11-24/musk-has-now-sold-more-than-half-the-stock-he-vowed-on-twitter?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA